(साभार करुणा झा आवश्यक संशोधन सहित। )
जागु मैथिल मिथिलावासी, बेटी के करू सम्मान!
 भेदभाव नै बेटा-बेटी में, दुनू एक समान!
 दहेज़ मुक्त मिथिला के अभियान! !
 दहेजक लेनदेन व्यवहार बनल अछि,
विवाह तँ समाजमें ब्यापार बनल अछि।
 बेटी के दहेज़ नै शिक्षा दियौ, तखने होयत असली कन्यादान!
 दहेज़ मुक्त मिथिला के अभियान! !
 बेटा जनमिते ख़ुशी के बहार अबैया. . . ,
बेटी जनमिते घर में हाहाकार मचैया. . . . ।
 गर्भे जुनि एकरो मारू, बेटियो अछि अपनहि संतान!
 दहेज़ मुक्त मिथिला के अभियान! !
 दहेजक कारणे कते बेटी-पुतहु जरैया,
जानी कतेको बेटी फांसी लगा मरैया,
घरक लक्ष्मी बोझ बनल अछि, बेटा बेचय में लोक बुझै छै शान!
 दहेज़ मुक्त मिथिला के अभियान! !
 सृष्टीके निर्माणक आधार थिकी ई नारी,
प्रेम, त्याग, सहनशीलता के पहचान थिकी ई नारी,
मिथिलाक बेटी केर सम्मान करू, बढाबू अपन मिथिला के शान!
 दहेज़ मुक्त मिथिला के अभियान! !
 गाम-गाम मिथिला में जेना रिद्धि-सिद्धि अपनहि बसली,
आइ बनल मिथिला छै ऊस्सर, रोजगार प्रवासी मैथिली,
उजड़ल उपवन फेर सजाबू, लाबू धरोहर में नव जान!
 दहेज मुक्त मिथिला के अभियान! !
 करुना झा,
संशोधन सहित। 